Olaf Suuder

Olaf Suuder (5. juuli 1972 – 6. juuni 2023) oli eesti tele- ja raadioajakirjanik ning autosportlane. Olaf Suuder lõpetas Tartu Miina Härma Gümnaasiumi. Aastatel 1990–1994 õppis ta Tartu Ülikooli arstiteaduskonnas ravi erialal. Ülikooliõpingute kõrvalt ja pärast seda töötas ta Tartu Ülikooli Kliinikumis (1990–1994, sanitar ja õde), Q Raadios (1993–1994, saatejuht, toimetaja ja peatoimetaja) ja nädalalehes Liivimaa Kroonika (peatoimetaja). Kuku Raadios töötas Olaf Suuder mitmel perioodil (1995–1999, 2004–2011 ja 2015–2019) reporteri, toimetaja ja saatejuhi ning hommikuprogrammi juhina, kuid mitte koosseisulise ajakirjanikuna, vaid enamasti ikka põhitööks oleva televisioonitöö kõrvalt. Eesti Televisioonis (1995–1999) oli ta saadete "Avatud toimik", "Otseliin" ja "Liikluspeegel" ning mitme ühiskonnasaate saatejuht. 1999. aastast juhtis Suuder telekanalis Kanal 2 saadet "Päevapeegel", siis saateid "Vastasseis" ja "Presidenditurniir" ning aastatel 2001–2004 uudistesaadet "Uued uudised" (teine saatejuht oli Urve Tiidus). Aastatel 2004–2023 töötas Suuder Kanal 2 uudistesaate "Reporter" saatejuhina (teine saatejuht oli algusest peale kuni 2019. aastani Tanel Talve). Olaf Suuderi firmamärgiks olid iga saate lõpetamisel sõnad: "Mina tänan!" Ajakirja Nädal küsitlusel, kus osales üle 2800 inimese, valiti Suuder 2007. aastal parimaks uudiste edastajaks televisioonis. Kui juba koolipõlves meeldis Olaf Suuderile Artur Alliksaare luulet deklameerida ja rahvateatris kaasa lüüa, siis tänu televisioonitööle sattus ta näitlema mitmesse telesarja. Nii mängis ta krimisarjas "Kelgukoerad" (2007–2012) kriminaalpatoloog Ropsi, draamasarjas "Pilvede all" (2014) diktorit ja tegi juhurolle Kanal 2 lavastusliku sarja "Saladused" (2008–2011) saadetes. Aastatel 2013–2014 juhtis ta Kanal 2-s rohkete lavastuslike elementidega tervisesaadet "Tohter Olaf". Olaf Suuder kuulus autorallis Eesti absoluutseks meistriks (2010) tulnud meeskonda, kus oli koos Urmas Roosimaaga Margus Remmaku kaardilugeja. Esimese stardi tegi Suuder 1997. aastal Saaremaa rallil ja viimasel ametlikul võistlusel startis ta 2017. aasta Harju rallil. Ralliportaali ewrc-results.com andmetel tegi Suuder kaardilugejana 54 starti ning võitis koos Margus Remmakuga 2008. aasta Mulgi ralli. Iga-aastane ülevaade "Ralliaasta" (2003–2012). Koostajad/autorid Erki Berends, Indrek Ilomets ja Olaf Suuder. Kirjastus Aasta Raamat. Lisaks aitas ta koostada raamatusarja "Eesti autoralli ajalugu" (kaks osa ilmunud 2022) raamatuid. Tema isa oli kopsuarst Hillar Imelik (1951–2008) ning vanaisa spordifüsioloog ja kirjamees Olaf Imelik. Tema ema oli eripedagoog ja logopeed Mai Suuder (1947–2019), kes oli spetsialiseerunud autismispektri häirega laste ning nende vanemate ja õpetajate abistamisele. Meditsiini õppinud Olaf Suuder huvitus nõelravist ja leevendas seda praktiseerides vahel lähedaste tervisevaevusi. Olaf Suuderi üks lähedasi sõpru oli meelelahutajast raadiokolleeg Gaute Kivistik; koos õppisid nad madrusteks (2017) ja väikelaevajuhtideks (2018) ning ostsid koos kolmanda kompanjoni Reedik Rööpsoniga 2019. aastal 35-kohalise mootorlaeva, millega korraldasid lõbusõite Emajõel ja Peipsi järvel. Suuder suri ootamatu terviserikke tagajärjel. "Suri ajakirjanik Olaf Suuder". ERR. 6. juuni 2023. Vaadatud 7. juunil 2023. Betty-Ester Väljaots. Kihuta nüüd tähtede poole, Olaf, nii et maa must! Meie täname! Postimees.ee, 08.06.2023. Olaf Suuder. Haigus ei ole kellegi süü. Kuukiri 60+, detsember 2014. Olaf Suuder: Kuku oli minust ja mina Kukust väsinud Õhtuleht.ee, 03.09.2011. Olaf Suuderi elulugu andmebaasis Telekraat. Vaadatud 06.06.2023. Ülo Toomsalu. Urve Tiidus ja Olaf Suuder juhivad Kanal 2 uudistesaadet Äripäev.ee, 28.08.2001. Liisa Mugra, Anna-Maria Veidemann-Makko, Geidi Raud. Uudisteankur Olaf Suuder suri terviserikke tagajärjel. Kolleeg: "Ääretult kurb, et enam ei kuule legendaarset "Reporteri" lõppu "mina tänan". Nüüd täname teda." Õhtuleht.ee, 06.06.2023. "Kes? Mis? Kus?" 2008, lk 430. Urmas Vahe. Olaf Suuder õmbles kinni iseenda haava: "Torgata nõel ja niit läbi naha – selles pole ju midagi hirmsat!" Õhtuleht.ee, 23.01.2013. Valle-Sten Maiste. SL-i telekavas Eeter: Olaf Suuder — medõest saatejuht Õhtuleht.ee, 30.04.1999. Olaf Suuder Eesti Filmi Andmebaasis. Vaadatud 06.06.2023. Täna “Saladustes” – Olaf Suuder mängib armunäljas ülemust! Good News, 18.11.2013. "Tohter Olaf" Kanal 2 kodulehel. Vaadatud 06.06.2023. Rallikirega reporter Olaf Suuder on autoralli absoluutne meister. Video YouTube'is. Christopher Krutto. Varalahkunud teleajakirjanik Olaf Suuder oli Eesti rallimeister Postimees Sport, 06.06.2023. Martin Pau, Risto Berendson. Arsti viis mõrvani kannatuse katkemine Postimees.ee, 14.11.2008. Olaf Suuderi vanaisa ehitas maja alla tunnelid Kanal 2 / Reporter, 22.10.2014. Helen Eelrand. Autistlike laste haridusele tee rajaja. 71-aastaselt lahkus eripedagoog Mai Suuder Eesti Päevaleht, 25.01.2019. Anneli Aasmäe. Mai ja Olaf Suuder. Ajakiri Tiiu, nr 5 / aprill 2012, lk 16-17. Kairit Tsäro-Mirme. Olaf Suuder: kui ongi elus midagi luhtunud, ei tähenda see, et kõik on nässu läinud Kroonika/Delfi, 06.06.2023. Pildid: armastatud saatejuhtidest Rohke Debelak ja Olaf Suuder said läbi raskuste merekarud Postimees/Elu24, 22.02.2017. Kaptenid Tutvustus kodulehel Hilara.net. Vaadatud 06.06.2023. Rikkurite värk! Olaf Suuder ja Gaute Kivistik ostsid laeva Kroonika/Delfi, 10.05.2019. Chrislin Metsanurm. Jüri Pihel: kui keegi on üldse Kanal 2 nägu, siis oli seda Olaf Postimees/Elu24. 06.06.2023.